Ir-Regolament Tal-kummissjoni (KE) Nru 1454/2000
tat-3 ta’ Lulju 2000
li jemenda r-Regolament (KE) Nru 2316/1999 dwar iż-żoni bażi reġjonali applikabbli taħt is-sistema ta’ għajnuna għall-produtturi ta’ ċerti uċuħ tar-raba maħrut stabbiliti mir-Regolament tal-Kunsill
(KE) Nru 1251/1999
IL-KUMMISSJONI TAL-KOMUNITÀ EWROPEA,
Wara li kkunsidrat it-Trattat li jistabbilixxi l-Komunità Ewropea;
Wara li kkunsidrat ir-Regolament tal-Kunsill (KE) Nru 1251/1999 tas-17 ta’ Mejju 1999 li jistabbilixxi sistema ta’ appoġġ għall-produtturi ta’ ċerti wċuħ tar-raba maħrut [1], emendat bir-Regolament (KE) Nru 2704/1999 [2], u b’mod partikolari l-Artikolu 9 tiegħu,
(1) Billi:
(2) (1) Ir-Regolament tal-Kummissjoni (KEE) Nru 2316/1999 [3] jistabbilixxi iż-żoni ta’ bażi reġjonali li japplikaw taħt is-sistema ta’ appoġġ għall-produtturi ta’ ċerti tipi ta’ wċuħ tar-raba maħrut.
(3) (2) Skond ir-Regolament tal-Kunsill (KE) Nru 1017/94 tas-26 ta’ April 1994 dwar il-konverżjoni ta’ art li bħalissa tinsab miżrugħa bl-uċuħ tar-raba maħrut għat-trobbija estensiva ta’ l-annimali fil-Portugall [4], kif emendat mir-Regolament (KE) Nru 1461/95 [5], ġew preżentati applikazzjonijiet għall-konverżjoni ta’ 6884 ettari. Għaldaqstant iż-żona ta’ bażi għandha tiġi emendata.(3) Wara l-preżentazzjoni ta’ applikazzjoni mill-Olanda, għandhom jiġu stabbiliti żoni ta’ bażi ġodda skond il-pjan reġjunali ta’dak l-iStat Membru mingħajr, madanakollu, ma tiġi emendata ż-żona ta’ bażi kollha.
(4) Ir-Regolament (KE) Nru 2316/1999 għandu għalhekk jiġi emendat.
(5) Il-miżuri stabbiliti f’dan ir-Regolament huma skond l-opinjoni tal-Kumitat Amministrattiv taċ-Ċereali,
ADOTTAT DAN IR-REGOLAMENT:
Artikolu 1
Iż-żoni ta’ bażi mogħtija taħt "il-Portugall" u "l-Olanda" fl-Anness VI tar-Regolament (KE) Nru 2316/1999 huma mibdula b’dawk mogħtija fl-Anness ta’ dan.
Artikolu 2
Dan ir-Regolament għandu jidħol fis-seħħ is-seba’ jum wara li jiġi ppublikat fil-Ġurnal Uffiċjali tal-Komunità Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-3 ta’ Lulju 2000.